૨૦૦૧ના વર્ષથી પરિપત્ર બહાર પાડી સૌરાષ્ટ્ર યુનિવર્સિટી સંલગ્ન કોલેજોમાં નવું સત્ર શરૂ થાય ત્યારે એડમિશન મેળવનારા વિદ્યાર્થીઓ પાસેથી રૂા.૧૦ લેવાનું ફરજિયાત કરી દેવાયું હતું. ૨૦૦૧થી ૨૦૧૮ સુધીમાં યુનિવર્સિટી દ્વારા લાખો વિદ્યાર્થીઓ પાસેથી કરોડો રૂપિયા ઉઘરાવી લીધા છે, પરંતુ તેની સામે સુવિધા આપવામાં વામણી પૂરવાર થઈ છે. સૌરાષ્ટ્ર યુનિવર્સિટી અંતર્ગત રાજકોટ ઉપરાંત મોરબી, સુરેન્દ્રનગર, જામનગર, પોરબંદર, અમરેલી સહિતની કોલેજો આવે છે અને આ વર્ષે અંદાજે ૮૦,૦૦૦ જેટલા વિદ્યાર્થીઓએ એડમિશન મેળવ્યું હતું. આ ઉપરાંત રાજ્ય સરકાર દ્વારા પણ સ્પોર્ટસ કોમ્પલેક્સના નિર્માણ અને સંચાલન માટે કરોડો રૂપિયાની ગ્રાન્ટ ફાળવવામાં આવી છે છતાં ખેલાડીઓને સુવિધા અપાતી નથી.